Møde+i+Kommunikationsgruppen+27.+januar+2010

Tilstede: Andreas, Carsten, Nina, Marie - og det seneste medlem af kommunikationsgruppen: Hallgeir, som nu gerne skulle være kommet på mailing-listen.

Da vi var så få fremmødte valgte vi at fokusere på at gennemgå Carstens opsætning af medlemshåndbogen og lave de sidste ændringer til den, så den kan gå i trykken snarest. Carsten laver de sidste rettelser, og sender en near-final udgave ud her på listen når den er klar, så vi alle kan læse se den før den bliver trykt.

Desuden blev vi enige om, at opdatere listen med kommunikationsgruppens vagter, så den er mere overskuelig, samt at slå Facebook-opdateringstjansen sammen med hjemmesideopdateringstjansen, da det alligevel er stort set det samme indhold, der kommer ud begge steder. Marie opdaterer vores manual med de relevante informationer om Facebook.

Udover disse punkter besluttede vi at skubbe alle de andre punkter på dagsordenen videre til næste møde, hvor vi forhåbentlig alle kan være med.

Vi holder fast i at holde kommunikationsgruppemøde hver anden onsdag kl. 17, så næste gang er onsdag d. 10. februar kl. 17 i Kafa-X.